রে ইলিংওয়ার্থ

রেমন্ড (রে) ইলিংওয়ার্থ, সিবিই (; জন্ম: ৮ জুন, ১৯৩২ - 25 ডিসেম্বর, 2021) পশ্চিম ইয়র্কশায়ারের পাডসে এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার, ক্রিকেট ধারাভাষ্যকার ও ক্রিকেট প্রশাসক। ১৯৫৮ থেকে ১৯৭৩ মেয়াদকালে ইংল্যান্ড ক্রিকেট দলের অন্যতম সদস্যসহ দলীয় অধিনায়ক ছিলেন তিনি।

প্রথম-শ্রেণীর ইংরেজ কাউন্টি ক্রিকেটে ইয়র্কশায়ার ও লিচেস্টারশায়ারের প্রতিনিধিত্ব করেন। দলে তিনি মূলতঃ অল-রাউন্ডার হিসেবে ছিলেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিংয়ের অধিকারী ছিলেন রেমন্ড ইলিংওয়ার্থ নামে পরিচিত রে ইলিংওয়ার্থ।

প্রারম্ভিক জীবন 
প্রথম-শ্রেণীর ক্রিকেটে নবম খেলোয়াড় হিসেবে ২,০০০ উইকেট ও ২০,০০০ রান সংগ্রহ করেছেন তিনি। এছাড়াও, এ কৃতিত্বে তিনি  সর্বশেষ ক্রিকেটারের মর্যাদা পাচ্ছেন। ১৯ বছর বয়সে ১৯৫৫ সালে তার প্রথম-শ্রেণীর ক্রিকেটে অভিষেক ঘটে। ১৯৬৮ সালে ইয়র্কশায়ারের সাথে সম্পর্কচ্ছেদ ঘটিয়ে লিচেস্টারশায়ারের সদস্য হন ও অধিনায়কের দায়িত্ব পালন করেন।

খেলোয়াড়ী জীবন 
২৪ জুলাই, ১৯৫৮ তারিখে তার টেস্ট অভিষেক ঘটে। কিন্তু ১৯৫৯-৬০ মৌসুমে ওয়েস্ট ইন্ডিজে সফরে তাকে বেশ কঠিন পরিস্থিতির মোকাবেলা করতে হয়েছে। পাঁচ টেস্টে অংশ নিয়ে তিনি মাত্র ৫ উইকেট লাভ করেন। এরপর দক্ষিণ আফ্রিকার বিপক্ষে চার টেস্টেও তার একই অবস্থা ঘটে। ফলে তাকে দলের বাইরে অবস্থান করতে হয়। তবে ১৯৬৭ সালে ভারতের বিপক্ষে চমকপ্রদ সিরিজ উপহার দেন ও নিজেকে প্রতিষ্ঠিত করেন।

ইংল্যান্ড দলকে ৩১ টেস্টে নেতৃত্ব দেন। তন্মধ্যে তার দল ১২ জয়, ৫ পরাজয় ও ১৪ টেস্ট ড্র করে। ১৯৬৯ থেকে ১৯৭৩ সাল পর্যন্ত সর্বমোট পাঁচ মৌসুমে দলের অধিনায়কত্ব করলেও নিজ দেশেই তিনি সফলতা লাভ করেন। ১৯৬৯ সালে ওয়েস্ট ইন্ডিজকে ২-০, ১৯৭০ সালে বহিঃবিশ্ব একাদশকে ৩-১, ১৯৭০-৭১ মৌসুমের অ্যাশেজে অস্ট্রেলিয়ার বিপক্ষে জয়, ১৯৭১ সালে পাকিস্তানকে পরাজয়ে নেতৃত্বে দেন। কিন্তু ১৯৭১ সালে আশ্চর্যজনকভাবে ভারতের বিপক্ষে তার দল পরাজিত হয়। কিন্তু দলকে পুণঃসংগঠিত করে ১৯৭২ সালের অ্যাশেজ সিরিজ ড্র করেন। এরপর ১৯৭৩ সালে শক্তিশালী ওয়েস্ট ইন্ডিজের কাছে পরাজয়বরণ করে তার দল।

সম্মাননা 
১৯৬০ সালে উইজডেন কর্তৃক বর্ষসেরা ক্রিকেটারের মর্যাদা পান তিনি। ১৯৭৩ সালে ক্রিকেটে সবিশেষ অবদান রাখায় তাকে সিবিই উপাধিতে ভূষিত করা হয়। এছাড়াও তাকে মেরিলেবোন ক্রিকেট ক্লাবের সম্মানিত সদস্যরূপে অন্তর্ভুক্ত করা হয়। চতুর্থ ক্রিকেটার হিসেবে ইয়র্কশায়ারের হল অব ফেমে স্থান পান।

দ্বিতীয় বিশ্বযুদ্ধের পর থেকে ট্রেভর বেইলি ও ফ্রেড টিটমাসের সাথে মাত্র তিনজন খেলোয়াড়ের একজনরূপে প্রথম-শ্রেণীর ক্রিকেটে ২০,০০০ রান ও ২,০০০ উইকেট পেয়েছেন।

তথ্যসূত্র

আরও দেখুন 
 ইভো ব্লাই
 জর্জ মান
 ফ্রেডি ব্রাউন
 আর্থার শ্রিউসবারি
 অ্যাডাম হলিউক
 উইজডেন বর্ষসেরা ক্রিকেটার
 আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ 
 
 
 স্পোর্টনেটওয়ার্ক.নেটে রে ইলিংওয়ার্থের সাক্ষাৎকার (২০০৬) 
 রেডিফ.কমে  ইলিংওয়ার্থের সাক্ষাৎকার (২০০১) 

১৯৩২-এ জন্ম
১৯৪৬ থেকে ১৯৬৮ সময়কালীন ইংরেজ ক্রিকেটার
১৯৬৯ থেকে ২০০০ সময়কালীন ইংরেজ ক্রিকেটার
অর্ডার অব দ্য ব্রিটিশ এম্পায়ার পদক বিজয়ী
ইংরেজ ক্রিকেটার
ইংল্যান্ডের টেস্ট ক্রিকেটার
ইংল্যান্ড ক্রিকেট দলের অধিনায়ক
ইংল্যান্ডের একদিনের আন্তর্জাতিক ক্রিকেটার
ইংরেজ ক্রিকেট ধারাভাষ্যকার
ইংল্যান্ড ক্রিকেট দল নির্বাচক
ইয়র্কশায়ারের ক্রিকেটার
ইয়র্কশায়ার ক্রিকেট অধিনায়ক
ইয়র্কশায়ার কাউন্টি ক্রিকেট ক্লাবের সভাপতি
ইয়র্কশায়ারের ক্রীড়াবিদ
ইন্টারন্যাশনাল ক্যাভেলিয়ার্সের ক্রিকেটার
উইজডেন বর্ষসেরা ক্রিকেটার
কম্বাইন্ড সার্ভিসেসের ক্রিকেটার
টি. এন. পিয়ার্স একাদশের ক্রিকেটার
নর্থ ভার্সাস সাউথের ক্রিকেটার
পাডসের ব্যক্তি
প্লেয়ার্সের ক্রিকেটার
মেরিলেবোন ক্রিকেট ক্লাবের ক্রিকেটার
লিচেস্টারশায়ারের ক্রিকেটার
লিচেস্টারশায়ার ক্রিকেট অধিনায়ক
২০২১-এ মৃত্যু
ইংল্যান্ডের টেস্ট ক্রিকেট অধিনায়ক
কমান্ডার অব দি অর্ডার অব দ্য ব্রিটিশ এম্পায়ার
খাদ্যনালীর ক্যান্সারে মৃত্যু
২০শ শতাব্দীর ইংরেজ পুরুষ ক্রীড়াবিদ
ইংল্যান্ড ক্রিকেট দলের কোচ